**Prešernov natečaj**

Dijake III. gimnazije Maribor vabimo k sodelovanju **na Prešernovem natečaju** za šolsko leto 2016/17. **Tema** letošnjega natečaja je **prosta.**

**Področja natečaja**

Sodelujete lahko s svojimi umetniškimi deli bodisi **z likovnega, glasbenega, literarnega** področja bodisi z več področij hkrati.

**Likovna umetnost** lahko obsega risbe, slike, kiparstvo – plastično oblikovanje, grafiko in grafično oblikovanje, fotografijo, modno oblikovanje, animacijo in film ipd.

**Glasbena umetnost:** avtorske skladbe, uglasbitve besedil ali priredbe; avtor odda notni zapis ali posnetek.

**Besedna umetnost:** različne zvrsti poezije in proze, stripe ipd., krajša lirska besedila naj bodo povezana **v** **cikle**; **pogoj** je, da so besedila v slovenščini. Če bodo haikuji in v različnih jezikih, mora biti priložen prevod v slovenščino in priporočamo vsaj šest haikujev.

Dijaki sodelujete kot *posamezniki* ali **po predhodnem posvetu** z mentorji ali člani odbora za vrednotenje in nagrajevanje del Prešernovega natečaja kot *skupina*.

Izdelki se ne vračajo, glasbo in fotografije oddajte na CD/DVD, literatura naj bo napisana z računalnikom.

**Način in čas oddajanja del**

**Stvaritve** naj bodo na ovitku, mapi ali tridimenzionalni posodi označene s šiframi, priložena je zaprta ovojnica z enako **šifro in s podatki** o imetniku šifre**:** obvezno navedete svoj **elektronski naslov,** kjer v nadaljevanju sprejemate in berete obvestila ter nanja odgovarjate, **razred**, ki ga dijak obiskuje, in število ter naslove del, ločeno po področjih natečaja. Če boste oddali **več del**, jih zložite v mapo, škatlo ali drugo embalažo, kjer bo **jasno** **vidna šifra in področje natečaja**.

Umetniške stvaritve lahko oddate v tajništvu, in sicer do vključno **9. januarja 2017 do 10. ure,** po **izrecnem dogovoru** z mentorjem ali članom odbora za vrednotenje in nagrajevanje del Prešernovega natečaja lahko tudi pozneje, a **ne po** 16. 1. 2017

**Odbor za vrednotenje in nagrajevanje del**

po 16. 1. 2017 ne bo več sprejemal umetniških izdelkov in bo deloval v sestavi naslednjih profesorjev:

**Samo Pajek,**

**Karmen Peršak,**

**Alja Šulić.**

**Prejemnike nagrad in priznanj bomo razglasili in predstavili na sklepni slovesnosti Prešernovega natečaja v mesecu februarju,** 7. 2. 2017.

Naj nas med ustvarjanjem navdihujejo verzi dr. Franceta Prešerna:

*… Koder se nebo razpenja,
grad je pevca brez vratarja,
v njem zlatnina čista zarja,
srebrnina rosa trave …*

Ravnatelj III. gimnazije Maribor

Janez Pastar, prof.